text: ১৯:৪৩, ২৬ অক্টোবর, ২০২১
  এই সপ্তাহে অনুষ্ঠিত ভার্চুয়াল এপিএসি (এশিয়া প্যাসিফিক) পার্টনার সামিট ২০২১ –এ বিশ্বের শীর্ষস্থানীয় আইসিটি সেবা প্রদানকারী প্রতিষ্ঠান হুয়াওয়ে এর ক্লাউড সেবার পরিধি বিস্তারে আরও বেশ কয়েকটি নতুন সহযোগীকে নিয়ে কাজ করার ঘোষণা দিয়েছে। হুয়াওয়ে এবং এর সহযোগী প্রতিষ্ঠানগুলো হুয়াওয়ে ক্লাউড গ্রাহকদের আরও উন্নত সেবা ও নেটওয়ার্ক সম্প্রসারণের জন্য কাজ করবে।
  ইউএসইএ গ্লোবাল, অ্যাডভোকাডো, ৪প্যারাডাইম ও ইওনইউ - এই চার আন্তর্জাতিক প্রতিষ্ঠান অফলাইন স্টোরে ডিজিটাল রূপান্তর ঘটানোর লক্ষ্যে একটি স্মার্ট রিটেইল ইনিশিয়েটিভ'র বিকাশ ঘটাবে। এর মাধ্যমে সিঙ্গাপুরের রিটেইল শিল্পে বিপ্লবের সূচনা হবে। নতুন এই পরীক্ষামূলক উদ্যোগটিকে ইনটেলিজেন্ট রিটেইল সমাধানের কেন্দ্র হিসেবে ব্যবহার করে রিটেইলাররা বিভিন্ন ধারণার প্রমাণে অংশ নিতে পারবেন। হুয়াওয়ে ক্লাউডে এসএএএস মডেলে ক্লাউডওয়াইজ ডিজিটাল অপারেশনাল সেন্ট্রাল প্ল্যাটফর্ম ব্যবহার করা হয়েছে। উভয় প্রতিষ্ঠানের লক্ষ্য বিগ ডেটা, এআই এবং আইওটি প্রযুক্তি ব্যবহার করে সর্বোত্তম প্র্যাকটিস প্রদান ও পরিচালনা এবং বিভিন্ন উদ্যোগকে বহুমাত্রিক দৃষ্টিভঙ্গি প্রদান করা।